**ΜΠΟΡΕΙ Η ΑΝΑΜΕΙΞΗ ΤΩΝ ΣΥΜΜΕΤΕΧΟΝΤΩΝ ΣΕ ΕΥΡΩΠΑΪΚΟΥΣ – LATIN ΧΟΡΟΥΣ ΝΑ ΠΡΟΒΛΕΨΕΙ ΤΗΝ ΙΚΑΝΟΠΟΙΗΣΗ ΚΑΙ ΑΦΟΣΙΩΣΗ ΤΟΥΣ;**

**CAN THE INVOLVEMENT OF PARTICIPANTS ΙΝ EUROPEAN - LATIN DANCES FORECAST THEIR SATISFACTION AND LOYALTY?**

**Πετροπούλου Ι., Γουλιμάρης Δ., Τσίτσκαρη Ε., Υφαντίδου Γ.**

**Petropoulou I., Goulimaris D., Tsitskari E., Yfantidou G.**

Τμήμα Επιστήμης Φυσικής Αγωγής & Αθλητισμού, Δημοκρίτειο Πανεπιστήμιο Θράκης

Department of Physical Education & Sport Science, Democritus University of Thrace

dgoulima@phyed.duth.gr

Στόχος της έρευνας αυτής ήταν να μελετήσει αν και κατά πόσο η ανάμειξη (involvement) των ατόμων σε χορούς ευρωπαϊκούς και λάτιν μπορεί να προβλέψει την ικανοποίηση και αφοσίωσή τους με την εκάστοτε σχολή χορού. Το δείγμα της έρευνας αποτέλεσαν 128 ενήλικοι συμμετέχοντες σε μαθήματα ευρωπαϊκών-latin χορών, κυρίως γυναίκες (78,1%), διαφόρων ηλικιών. Η έννοια της ανάμειξης αξιολογήθηκε με την κλίμακα των Kyle, Graefe, Manning, & Bacon (2004), αποτελούμενη από τρεις διαστάσεις: αυτό-έκφραση, κεντρικότητα και ελκυστικότητα. Η ικανοποίηση αξιολογήθηκε με μία μεταβλητή (Συνολικά πόσο ικανοποιημένος/η είστε από τη συμμετοχή σας στα μαθήματα ευρωπαϊκών-λάτιν χορών της σχολής) ενώ η αφοσίωση με τρεις μεταβλητές (π.χ. Πόσο δύσκολο θα σας ήταν να σταματήσετε να συμμετέχετε στα μαθήματα ευρωπαϊκών-λάτιν χορών της σχολής σας). Όλες οι απαντήσεις δόθηκαν μέσω μίας 5-θμιας κλίμακας Likert. Πραγματοποιήθηκαν ανάλυση αξιοπιστίας a του Cronbach, για να αξιολογηθεί η εσωτερική αξιοπιστία των διαστάσεων της έρευνας και αναλύσεις παλινδρόμησης, με εξαρτημένους παράγοντες τις διαστάσεις: ικανοποίηση και αφοσίωση, και ανεξάρτητες τις διαστάσεις της ανάμειξης. Όλοι οι παράγοντες παρουσίασαν υψηλή αξιοπιστία (a>.72). Από την ανάλυση παλινδρόμησης προέκυψε ότι η ικανοποίηση των συμμετεχόντων μπορεί να προβλεφθεί από τη διάσταση *αυτό-έκφραση* της ανάμειξης. Η αφοσίωση των συμμετεχόντων, από την άλλη, μπορεί να προβλεφθεί από τη διάσταση ελκυστικότητα. Προκειμένου, οι επαγγελματίες και ιδιοκτήτες των σχολών ευρωπαϊκών-λάτιν χορών να επιδιώξουν την ικανοποίηση και αφοσίωση των μελών τους, θα πρέπει να ενισχύσουν δράσεις που συμβάλουν στη μεγαλύτερη ανάμειξη των συμμετεχόντων, και κυρίως στην εξυπηρέτηση της ανάγκης τους να εκφραστούν μέσα από το χορό αλλά και στην ανάγκη τους να βρίσκουν απόλαυση και ουσιαστική ευχαρίστηση μέσα από τη συμμετοχή τους. Με στόχο την αφοσίωση και επαναλειψημότητα των πελατών τους, οι επαγγελματίες του χώρου θα πρέπει να φροντίσουν στη μεγαλύτερη εμπλοκή των συμμετεχόντων τους.

Λέξεις-κλειδιά***:*** ανάμειξη, αφοσίωση, ικανοποίηση, ευρωπαϊκοί-λάτιν χοροί

**Θεματική ενότητα του Συνεδρίου:** 🞏 Ο χορός στην Ελλάδα και η προοπτική του

 🞏 Αθλητικός τουρισμός